Islom Azad universiteti (Mashhad)

Islom Azad universiteti, Mashhad filiali (IAUM), shuningdek, Mashhad Islom Azad universiteti sifatida ham tanilgan, Eronning Mashhad shahridagi xususiy universitetdir. Bu universitet Islom Azad universitetining filiali hisoblanadi. U 1982-yilda tashkil etilgan va bakalavr, magistr, PhD va MD darajalarini egallashni taklif etadi. U oʻzining bakalavriat taʼlimi sifati, talabalarining koʻplab milliy tanlov va imtihonlardagi muvaffaqiyatli ishtiroki bilan mashhur.

 Tavsifi 
Islom Azad universiteti, Mashhad filiali Islom Azad universitetining asosiy va eng dastlabki filiallaridan biri hisoblanadi. IAU xususiy universitetlar tizimi boʻlib, Eron boʻylab jami 350 dan ortiq filiallari va chet elda beshta filialiga ega. IAUM 1982-yil dekabr oyida Islom inqilobidan keyin oliy maʼlumotga boʻlgan yuqori talabga javoban tashkil etilgan. Tashkilot hukumatdan moliyaviy yordam olmaydi. U toʻliq talabalar toʻlovlari hisobidan oʻz-oʻzini moliyalashtiradi va vasiylar kengashi tomonidan boshqariladi. Islom Azad universiteti filiallarining har biri oʻz-oʻzidan keng qamrovli universitet boʻlib, koʻplab fakultetlarga ega va PhD darajasiga qadar turli darajalarni egallashni taklif etadi. Ushbu filial 2000-yil iyul oyida, Xalqaro Universitetlar assotsiatsiyasining ikkinchi umumiy assambleyasida keng qamrovli boʻlinmalardan biriga aylangan va Islom dunyosi universitetlari federatsiyasi 2001-yil aprelida Malayziyaning Kualalampur shahrida uning faol filiallaridan biri faoliyat boshladi.

IAUM 547 dan ortiq ilmiy xodimlar va 25 936 ga yaqin talabalarga ega. 124 ta fan oltita asosiy dasturda (tibbiyot, fan, gumanitar fanlar, muhandislik, qishloq xoʻjaligi, sanʼat va arxitektura) toʻrt xil darajada (bakalavr, magistratura, magistratura va PhD) oʻqitiladi. IAUMni 60 000 dan ortiq talaba tamomlagan. U 1756 nafardan ortiq maʼmuriy xodimlar tomonidan boshqariladi, ularning aksariyati magistratura va aspirantura darajasiga ega.

 Fakultetlari 

 Tibbiyot fakulteti
 Asosiy fanlar fakulteti
 Asosiy fanlar kolleji
 Huquq, siyosiy fanlar va chet tillar kolleji
 Gumanitar fanlar va menejment kolleji
 Tibbiyot maktabi
 Arxitektura va sanʼat maktabi (arxitektura, shaharsozlik, sanoat dizayni)
 Sport fanlari maktabi

 Tibbiyot fakulteti 
Tibbiyot fakultetida 6000 kvadrat metr maydondagi 138 ta oʻquv maydoni, audiovizual jihozlari boʻlgan 8 ta auditoriya, amfiteatr, oʻquv laboratoriyalari, kompyuter va IT-markazi, amaliyot va anatomiya zallari mavjud. Fakultetda 7 ta laboratoriya joylashgan boʻlib, bular: gistologiya, patologiya, parazitologiya, mikologiya, mikrobiologiya, fiziologiya va biokimyo labaratoriyalaridir.

 Asosiy fanlar fakultetining jihozlari 

 Fakultetning oʻquv maydoni 
Fakultetning oʻquv va rasmiy maydoni Mashhad, Rahnomay koʻchasida joylashgan va yana ikkita bino Rahnomayi va Sanobod koʻchalarida bunyod etilgan. 4 ta binodan iborat 6420 kvadrat metr maydonga ega fanlar fakulteti hozirda talabalar qabulini davom ettirmoqda.

Maydonning asosiy qismi sinf xonalari, audio sinflar yoki oʻquvxonalaridan tarkib topgan. Hozirda fakultetda 32 ta oʻquv xonasi mavjud.

 Fakultet kutubxonasi 
Asosiy fanlar fakulteti kutubxonasi 444 kvadrat metr maydonga ega boʻlib, fakultetning janubiy burchagida joylashgan. Hudud kitob ombori, mukofotlash qismi, maʼlumotnomalar boʻlimi, nashrlar boʻlimi, texnik qism hamda erkak va ayollar uchun moʻljallangan oʻquv zallarini oʻz ichiga oladi.

Maʼlumotnomalarni tashkil etish tizimi universitet kutubxonalarining texnik xizmatlari asosida boshqariladigan LC tasnifiga asoslanadi. Fakultetning barcha professor-oʻqituvchilari, talabalari va xodimlari kutubxonaning doimiy aʼzolari hisoblanadi. IAUM kutubxonalarining mavzulariga koʻra, har bir talaba universitetning har bir kutubxonasidan foydalanish imkoniyatiga ega boʻlgan, bu talabalar uchun yangilangan maʼlumotnomalar va tadqiqotlarni oson topishga koʻmaklashadi Shu bois kutubxonaning doimiy va muqobil aʼzolari soni 21 000 nafardan ortiq kishini tashkil etadi.

 Xorazmiy tadqiqot markazi 
Ushbu markaz ilmiy-tadqiqot faoliyatini markazning fanlararo yoʻnalishlari boʻyicha uygʻunlashtirish maqsadida 2007-yilda bunyod etishga tavsiya etilgan va uning faoliyatini yoʻlga qoʻyish ishlari davom etmoqda. Markazning ilmiy-tadqiqot laboratoriyalari majmuasi nanotexnologiya, kimyo, biokimyoviy fizika, geologiya, fizika, matematika va statistika laboratoriyalarini oʻz ichiga oladiIslamic Azad University Mashhad.

 Muhandislik fakultetining jihozlari 

 Kutubxonasi 

 Alohida kutubxonalar fakultetning har bir binosida joylashgan boʻlib, asosiy binoda 3 ta oʻquv zali va 2-sonli binoda 2 ta oʻquv zali mavjud.
 23500 jild forscha kitob, 8500 jild lotincha kitob, 50 nomli fors jurnali, 30 nomli lotin jurnali va 710 ta fors tezislari mavjud.
 Kitob javonini ochish va yopish hamda tasniflash kongress tasnifi asosida amalga oshiriladi

 Jurnallar va elektron maʼlumotlar bazasiga aʼzolik 
Talabalar dunyoning eng yangi va eng yangilangan insholari va maʼlumotlarini topish uchun fakultet baʼzi jurnallar va elektron maʼlumotlar bazalariga aʼzo boʻlishga muvaffaq boʻlgan. Shu sababli ham, talabalar ushbu saytlarga internet orqali bepul ulanishlari va kerakli maʼlumotlar bazasini qidirib topishlari mumkin.

 Amfiteatr va auditoriya 
Fakultetda qariyb 400 kvadrat metr maydonga ega boʻlgan ikkita xona mavjud boʻlib, u turli marosim va anjumanlarni oʻtkazish uchun moʻljallangan va jami 350 kishini sigʻdira oladi. Ushbu zallardan talabalarning diplom, kur ishi himoyasi va loyihalarini bajarish, turli darslar va oʻquv seminarlarini oʻtkazish, shuningdek, yigʻilishlar va konferensiyalar oʻtkazish uchun foydalaniladi.

 Mexaniklashtirilgan tizim 
Texnika-muhandislik fakulteti talabalari oʻzlarining taʼlim, moliyaviy va boshqa masalalari bilan bogʻliq barcha ishlarini, masalan, kurs tanlash, fanlarni qoldirish yoki qoʻshish, taʼlim majburiyatlarini toʻldirish va baholarni olish hamdva hisobot kartasi kabi faoliyatlarini internet orqali amalga oshiradilar. Moliyaviy ishlar va oziq-ovqatlarni bron qilish internet orqali va mexanizatsiyalashgan tarzda bajariladi.

 Kafeteriya va oʻz-oʻziga xizmat koʻrsatish 
Texnik-muhandislik fakultetidagi boshqa ijtimoiy obyektlar qatorida barcha talabalar foydalanishi uchun oshxona va oʻz-oʻziga xizmat koʻrsatish zallari mavjud. Fakultetning shimoliy tomonida 3000 kvadrat metrdan ortiq maydonda 3 qavatda bino ajratilib, fakultet oshxonasi va oʻz-oʻziga xizmat koʻrsatish shoxobchasiga aylantilgan.

 Aloqa xizmatlari 
Talabalar qulayligi uchun Mashhad boʻylab talabalar tirbandligi yuqori boʻlgan yoʻnalishlarda talabalarni fakultetlarga va uylariga olib borish uchun bir nechta avtobuslar ajratilgan. Avtobuslar hafta davomida (bayram kunlaridan tashqari) va mavsum davomida ushbu yoʻnalishlarda deyarli har soatda qatnaydi. Talabalarning ushbu xizmatlardan foydalanishlari sezilarli darajada yuqori.

 Huquq, siyosiy fanlar va chet tillar fakultetining imkoniyatlari 
Fakultetda jami 17 ta sinf xonasi mavjud.

Doktor Shayxoleslami (huquq kafedrasi), doktor Modirshanehchi (siyosiy fanlar kafedrasi) va doktor Muhammad Javad Kamali (fransuz kafedrasi asoschisi) bu fakultetning eng mashhur professorlari hisoblanadi.

 Fakultet kutubxonasi 
Fakultet kutubxonasida huquq, siyosiy fanlar, ingliz va fransuz tillaridagi 26 ming kitob mavjud. Ulardan 18 mingtasi fors, 8 mingtasi ingliz va fransuz tillarida chop etilgan. Ushbu kutubxona 15 ta ilmiy jurnalga ham aʼzo. Kutubxonada CD-bank, oʻquv video kassetalari hamda erkak va ayol talabalar uchun alohida ikkita oʻquv zallari ham mavjud.

 Tibbiyot fakultetining jihozlari 

 Oʻquv xonalari va audio-koʻrish moslamalari 
Mazkur fakultetda 85 oʻringa moʻljallangan 5 ta oʻquv xonasi faoliyat yuritadi.

 Tibbiyot kutubxonasi 1 
Para Tibbiyot fakulteti kutubxonasi 2003-yilda fakultet joylashgan hududda 60 ga yaqin kitoblar bazasi bilan tashkil etilgan. Hozirda baʼzi kongress kutubxonasi usuli bilan tasniflangan 5270 ga yaqin fors va lotin kitoblarini oʻz ichiga oladi, shuningdek, 240 ta fors va lotin jurnallari ham mavjud. Hozirgi kunda fakultet kutubxonasining maydoni 110 kvadrat metrni tashkil etadi. Unda jumladan, doʻkon, erkak va ayollar uchun alohida oʻquv zallari ham mavjud.

 Dinamik sayt 
http://pmd.mshdiau.ac.ir manzili bilan fakultet saytiga kirish va fakultetning oʻquv boʻlimlari haqidagi soʻnggi yangiliklar va maʼlumotlarni olish talaba va professor-oʻqituvchilar uchun ochiqdir. Saytdagi maʼlumotlar bazasi muntazam yangilanib boriladi.

Saytning asosiy sahifasida taʼlim muassasasining oʻquv boʻlimlari, professor-oʻqituvchilari, nizomlari, konferensiya va yigʻilishlar, oʻquv taqvimi, Paratibbiyot fakultetining professor-oʻqituvchilari, undagi jihozlar va mas’ul xodimlar haqidagi maʼlumotlar keng jamoatchilik uchun ochiq qilib qoʻyilgan.

 IAUMg, IAUM talabalar uyushmasi 
KAVA Akademik Markaziga tegishli boʻlgan „IAUMg“ deb nomlangan IAUM (Mashhad Islom Azad universiteti) talabalar uyushmasi oʻz faoliyatini 2009-yil yozida boshlagan. IAUMg universitetning Jamoatchilik bilan aloqalar (iaumnews.ir) va Universitetning madaniyat boʻyicha oʻrinbosari (Litsenziya raqami: 31395/d) tomonidan rasman tasdiqlangan.
 

Turkum:Islom Azad universitetining filiallari
Turkum:Mashhaddagi universitetlar